सेक्टर-68 में लगती है अपनी किसान मंडी
300 ग्राम कम तोलकर सब्जियां बेच रहे 14 दुकानदारों पर लगाया जुर्माना, कांटे जब्त किए
मार्केटकमेटीके चेयरमैन बलजीत सिंह कुंभड़ा ने मोहाली मेंे प्रतिदिन लगने वाली ‘अपनी किसान मंडी’ में कम तोलने वाले दुकानदारों पर शिकंजा कसने की तैयारी की है। कुंभड़ा शुक्रवार को सेक्टर-68 में लगी अपनी मंडी में सरप्राइज चेकिंग की और 14 सब्जी बेचने वाले दुकानदारों पर जुर्माना लगाया। यह दुकानदार कम तोल कर सब्जी बेच रहे थे। कई दुकानदारों के कांटे भी जब्त किये गए हैं। चेयरमैन बलजीत सिंह कुंभड़ा ने आज सांय अपनी किसान मंडी में पहुंच कर कई दुकानों की चैकिंग की उनके साथ मंडी मार्केट कमेटी अधिकारी भी मौजूद थे कई दुकानों पर जाकर पाया गया कि उनके सब्जी तोलने वाले कांटे ठीक नहीं थे और यह सब्जी 200 से 300 ग्राम कम तोल रहे थे। ऐसे दुकानदारों को 50 रुपए जुर्माना लगाया गया, जिनके कांटे अधिक खराब थे, उन्हें जब्त कर लिया गया है। इसके साथ ही जिन दुकानदारों ने अपनी दुकान पर अपनी सब्जी से संबधित रेट लिस्ट नहीं लगाई थी उनके भी चालान किये गए है। अपनी मंडी में कम तोलने अधिक रेट लेने की शिकायतें पहुंच रही थी, जिसके आधार पर यह कार्यवाही की गई है। चेयरमैन बलजीत सिहं कुभंडा ने सभी दुकानदारों से अपील की है कि वे मार्केट कमेटी द्वारा निर्धारित रेट के अनूसार ही सामान बेंचे और जो भी दुकानदार कांटों में गडबडी कर कम तोलेगा उसका जुर्माना लगाया जाएगा अगर वे बार बार ऐसा करता पाया गया तो उसके खिलाफ सख्त कार्यवाही की जाएगी। कंुभड़ा ने बताया कि प्रतिदिन मार्केट में सरप्राइज चेकिंग कर लोगों को परेशान करने वाले दुकानदारों को पकड़ा जाएगा।
शहर में प्रतिदिन दो जगह अपनी किसान मंडी लगती है। सप्ताह में 14 मंडियां लगाई जाती है। लोगो को बाजार से सस्ता घर के पास सब्जी मिल सके उस मकसद से यह अपनी किसान मंडी शुरू की गई थी।
hin_Deva hin_Deva hin_Deva hin_Deva